Demografia Bilbon - Wikipedia, entziklopedia askea.

# Demografia Bilbon

### Wikipedia(e)tik

Bilboko biztanleriaren bilakaera XIX. mende erditik

Bilbo Euskal Herriko hiririk jendetsuena da.

## [aldatu] Oraingo demografia

2005. urtean, Bilbok 354.918 biztanle zeuzkan, euretarik 168.033 gizonezkoak dira eta guztira 186.885 emakumezkoak. Bilbon 8.594 biztanle bizi dira kilometro karratuko. Udalak egindako banaketaren arabera, hiriak guztira dauzkan 41,3 kilometro karratuetatik, 17,35 dira hiria kontsideratzen direnak. Gainerantzekoetan "banandutako biztanleria" deritzona bizi da. Banandutako biztanleri hau, inguruko mendietan batzen da eta hiriak dauzkan 354.918 biztanleetatik 1.322 dira bertan bizi direnak.

Hiriak orokorrean aspaldi agortua dauka etxebizitza berriak eraikitzeko lur berriak agorturik. Horrekin batera, eta etxebizitza berrien eraikuntza ezak eraginda, biztanleria 1980tik darama beherantz. Hogei urtetan hiriak biztanleriaren %11 inguru galdu du, 45.000 biztanle inguru. Txurdinaga bezalako auzo berrienek ere, etxebizitzak eraikitzeko zeuden orube gehienak erabili dituzte honezkero.

Leku falta dagoen arren, beste erabilera batzuk zeuzkaten guneak beregituratzen ari dira azken urteetan, eta horrela, auzo berriak eraiki dira. Bilbo Zaharra eta San Adrian auzoen arteko mehategi zaharretan, 3.100 etxebizitza berri eraiki dira, Miribillako auzo berria alegia. Horrez gain, Santutxun, antzeko beste mehategintza gune batean "Mina del Morro" izeneko auzoa eraiki da, guztira 1.100 etxebizitzaz osatua.

## [aldatu] Bilboko barrutiak

Biztanleriaren banaketa distrituka.

Hiriak, 41 kilometro karratuko azalera dauka eta zortzi barrutiez osatuta dago, banaketa hori 1983an ezarri zelarik. Barrutirik jendetsuena Ibaiondo da, biztanleriaren %16,2a bilduz, jende gutxien bizi den barrutia ostera Otxarkoaga-Txurdinagakoa da, %8,2arekin. Barrutirik handiena Ibaiondokoa da, 964,93 hektareako azalerarekin, eta txikiena Begoñakoa, 177,07 hektareako azalerarekin.

Bilbok dauzkan 34 auzoen artean handiena, Deustuko San Pedro da, guztira 188,94 hektareako azalerarekin. Ondoren, Zorrotzakoa, 128,54 hektareako azalerarekin, eta hirugarrena, Abandoko auzoa, 116,87 hektareako azalerarekin.

### [aldatu] Dentsitate handieneko auzoak

- Solokoetxe: 53.055 biztanle/km2-ko
- Iturrialde: 50.108 biztanle/km2-ko
- Ametzola: 49.058 biztanle/km2-ko
- San Frantzisko: 43.200 biztanle/km2-ko
- Uribarri: 42.981 biztanle/km2-ko

### [aldatu] Dentsitate txikieneko auzoak

- Olabeaga: 4.428 biztanle/km2-ko
- Bolueta: 5.844 biztanle/km2-ko
- Zorrotza: 9.302 biztanle/km2-ko
- Masustegi: 9.946 biztanle/km2-ko
- Iturrigorri: 10.661 biztanle/km2-ko

## [aldatu] Inmigrazioa

Etorkinak distrituka %-tan

Bilboko biztanleriaren %6,7a da etorkina gaur egun. Azken hamar urteetan etengabe igo delarik kopuru hau. 1996ean Espainiar estatutik kanpo jaiotako Bilboko biztanleak apenas ailegatzen ziren 1.000ra, gaur egun ordea, kopuru hori 23.762 pertsonakoa da (udalak 2006an emandako datuen arabera).

Orokorrean hiri guztitik zehar hedatu dira etorkinak, dena den, erdiguneko auzo batzuetan nabarmentzen dira gehien. Esaterako, Ibaiondo, Abando eta Uribarrin. Ibaiondoko barrutiaren kasua aipagarriena da, bertako San Frantzisko eta Bilbo Zaharra auzoetan, etorkinen kopurua biztanleriaren %18 eta %26ra ailegatzen da hurrenez hurren.

### [aldatu] Etorkin gehien dauzkaten auzoak

- San Frantzisko: %26,06
- Bilbo Zaharra: %18,10
- Zazpikaleak: %11,77
- Zabala: %9,51
- Arangoiti: %9,07

### [aldatu] Etorkin gutxien dauzkaten auzoak

- Txurdinaga: %2,68
- Otxarkoaga: %3,02
- Altamira: %3,97
- Begoña: %4,26
- Zorrotza: %4,43

## [aldatu] Eraikinak eta etxebizitzak

Bilbok guztira 11.474 eraikin eta 153.034 etxebizitza zituen 2006. urtean. Etxebizitza bakoitzean bataz-beste 2,58 pertsona bizi dira. Kopuru hau, etengabe joan da beherantz azken hamarkadetan, Euskal Herrian gertaturiko familia ereduaren aldaketa dela eta. Lokalei dagokionez, 34.534 lokal daude hirian.

Etxebizitza hutsen arazoa nahiko nabarmena da, guztira 15.245 etxebizitza huts dago hirian, eta 11.474 lokal huts. 2004. urtetik Eusko Jaurlaritzak etxebizitza hutsen alokairua errazteko programak, eragin txikia izan du Bilbon, nahiz eta ehundaka etxebizitza merkaturatu diren 2004tik.

### [aldatu] Eraikinen adina

Orokorrean, inguruko hiriek baino eraikin zaharragoak ditu Bilbok. Eraikinen erdia baino gehiago 1960ko hamarkadaren aurretik izan ziren eraikiak. 1990eko hamarkadatik aurrera eraikuntza susperraldia izan badu ere, aurreko hamarkadetako iharduera mailatik oso urruti dago oraindik ere. Hamarkadaz hamarkadako datuak honakoak dira:

- 1941 baino lehen: Eraikinen %32,1
- 1941 - 1960: Eraikinen %25,3
- 1960 - 1970: Eraikinen %23,7
- 1971 - 1980: Eraikinen %9,3
- 1981 - 1990: Eraikinen %5,2
- 1991 - 1995: Eraikinen %2,1
- 1996 - 2001: Eraikinen %2,3

### [aldatu] Eraikinen altuera

Bilboko eraikinen bataz-besteko altuera sei solairukoa da. Altueraz altuerako datuak honakoak dira:

- Solairu 1: %9,2
- Solairu 2: %8,7
- 3 solairu: %6,1
- 4 solairu: %8,5
- 5 solairu: %16,1
- 6 solairu: %20,5
- 7 solairu: %13,8
- 8 solairu: %8,9
- 9 solairu: %2,6
- 10 baino gehiago: %5,6

## [aldatu] Kanpo loturak

- Bilbao Zenbatekoetan 2005

"http://eu.wikipedia.org../../../d/e/m/Demografia_Bilbon_8504.html"(e)tik eskuratuta

Kategoria: Bilbo

##### Views

- Artikulua
- Eztabaida
- Oraingo berrikuspena

##### Bilatu